Tunteiden Spektri

**Tunteiden spektri** on yksi Seitsemästä Universaalista Voimasta, joka edustaa kaikkia eri tunteita, mitä maailmankaikkeuden elävillä olennoilla on. Alun perin Universumin Vartijat olivat valjastaneet vain tahdon voiman Vihreiden Lyhtyjen käyttöön, mutta Sinestro-Joukkojen sodan seurauksena myös muita tunteita on nykyään eri Lyhtyjen käytössä. Vaikka ne eivät olekaan tunteita, myös elämän ja kuoleman konseptit ovat yhteydessä tunteiden spektriin.

## Voimat

Tunteiden spektriä ei itsessään pysty kukaan hyödyntämään, vaan se pitää olla valjastettuna esimerkiksi lyhtyyn ja kanavoida sormuksen tai muun vastaavan esineen kautta. Lyhdyt pystyvät käyttämään tunteiden spektriä (tai esineitä, joiden kautta he kanavoivat sitä) seuraaviin asioihin:

* Kosminen tietopankki. Sormukset tietävät lähes kaiken universumissa, joko spektrin luontaisesta yhteydestä kaikkeuteen tai Universumin Vartijoiden tekemästä tietokannasta.
* Kyky lentää ja liikkua avaruuden tyhjiössä. Tunteiden spektri sallii käyttäjiensä lentää ja liikkua avaruudessa jopa suurilla nopeuksilla.
* Puvun luominen. Sormuksen tai muun spektriä kanavoivan esineen käyttäjä saa luotua itselleen kestävän puvun, joka korvaa väliaikaisesti hänen vaatteensa.
* Rakennelmat. Kaikki Lyhdyt kykenevät luomaan oman tunteensa värisiä rakennelmia käytännössä mistä tahansa, jonka pystyvät kuvittelemaan ja johon heidän tunteensa riittävät. Rakennelmien koko ja vahvuus perustuu henkilön yhteyteen hänen kanavoiman tunteeseen ja hänen sen hetkiseen mentaliteettiinsa.

Lisäksi joillakin tunteilla ja jopa yksittäisillä henkilöillä on joitakin uniikkeja kykyjä, mihin he pystyvät tunteiden spektriä hyödyntämään.

## Tunteet ja värit

### Raivo - Punainen

Punaiset Lyhdyt ovat yksi epävakaimpia Lyhtyjä, sillä heidän suuri raivonsa tekee heistä äkkipikaisia ja helposti vihamielisiä. Punaisten Lyhtyjen veri on korvattu punaisella valolla, ja heidän sormuksensa toimivat heidän sydämensä sijasta; tämä tekee Punaisten Lyhtyjen sormuksesta luopumisesta erittäin vaikeaa. Lisäksi Punaiset Lyhdyt kykenevät sylkemään punaista plasmaa suustaan.

### Ahneus - Oranssi

Oranssit Lyhdyt ovat erittäin ahneita, ja siksi heitä voi olla vain yksi kerrallaan; Oranssi Lyhty haluaa kaikki sormukset itselleen. Oranssin valon ahneutta on vaikeaa, mutta mahdollista saada kuriin.

### Pelko - Keltainen

Keltaiset Lyhdyt käyttävät pelkoa hyväkseen, mikä tekee heistä vaarallisen vastustajan. Toisin kuin muut tunteet, joiden voimakkuus käyttäjässä vain vahvistaa tämän taistelutahtoa, keltainen valo voi heikentää myös käyttäjänsä halua toimia; sopivassa tilanteessa tosin pelkokin toimii taistelutaidon vahvistajana.

### Tahdonvoima - Vihreä

Vihreät Lyhdyt ovat kaikkein vakaimpia tunteiden spektrin käyttäjiä ja ensimmäisiä, jotka hyödynsivät tunteiden spektriä sormuksissa. Vihreän Lyhdyn voimakkuus on yksin kiinni hänen tahtonsa lujuudesta, ja äärimmillään he ovat kaikkein voimakkaimpia Lyhtyjä. Koska pelko haittaa tahdonvoimaa, harjaantumattomat Vihreät Lyhdyt ovat erityisen heikkoja keltaiselle valolle, mutta tarpeeksi suurella tahdonvoimalla heistä voi tulla lähes immuuneja sille. Universumin Vartijat ovat käyttäneet vihreää valoa myös Alfalyhtyihin ja Kolmanteen Armeijaan.

### Toivo - Sininen

Siniset Lyhdyt käyttävät sinistä valoa luomaan ja ylläpitämään toivoa niin itsessään kuin muissakin olennoissa. Siniset Lyhdyt pitävät enemmän mietiskelystä kuin taistelusta ja ratkovat asioita mieluummin rauhanomaisesti. Sinisen Lyhdyn läheisyys kasvattaa Vihreän Lyhdyn voimia suuresti ja ilman Vihreän Lyhdyn läsnäoloa Sinisten Lyhtyjen taisteluvahvuus on erityisen heikko, joten nämä kaksi Lyhtyä pärjäävät parhaiten yhdessä.

### Myötätunto - Indigo

Indigot Lyhdyt kokevat suurta myötätuntoa kaikkia muita kohtaan. Vaikka he haluavat vain hyvää toisille, heidän metodinsa saattavat olla välillä hieman aggressiivisia, kuten Indigon sormuksen ja myötätunnon pakottaminen sellaiselle henkilölle, joka heidän mielestään sitä tarvitsee. Indigon valon käyttäjät pystyvät myös pienissä määrin kontrolloimaan muita tunteita.

### Rakkaus - Violetti

Violetit Lyhdyt uskovat rakkauden olevan voimista suurin ja pyrkivät levittämään sitä ympäri universumin. Koska heidän rakkautensa menee ylitse kaiken, Violetit Lyhdyt ovat erityisen epävakaita ja heille saattaa tapahtua nopeita tunnetilan muutoksia.

### **Kuolema - Musta**

Mustat Lyhdyt edustavat kuolemaa, eli kaikkien tunteiden ja valon puutetta. Mustat sormukset ottavat tyypillisesti isännikseen kuolleita, joita ne pystyvät herättämään henkiin zombimaisina olentoina. Mustien Lyhtyjen ainoa tavoite on tuhota muut Lyhdyt.

### Elämä - Valkoinen

Valkoiset Lyhdyt edustavat elämää ja hallitsevat koko tunteiden spektriä. He syntyivät vastavoimaksi Mustille Lyhdyille ja kykenevät valkoisella valolla palauttamaan henkilöitä oikeasti kuolleista, eikä vain zombeina. Toisin kuin muita sormuksia, valkoisia (ja mustia) ei tarvitse ladata Lyhdyllä, vain pelkästään elämän ylläpitäminen ruokkii niitä. Valkoisena Lyhtynä pitkäaikaisesti toimiminen on raskasta, eikä tällä valolla ole pysyviä joukkoja muuten kuin pakon vaatiessa.